Džefrijs Epstīns

**Džefrijs Edvards Epstīns** (, ; dzimis , miris ) bija amerikāņu uzņēmējs un dzimumnoziedznieks. 

## Dzīvesɡājums
Dzimis 1953. gadā Ņujorkā. Strādāja par skolotāju Daltonas skolā, neraugoties uz koledžas grāda trūkumu. Pēc darba zaudēšanas Daltonas skolā vāja snieguma dēļ viņš pārgāja uz banku un finanšu sektoru, kur no 1976. līdz 1981. gadam dažādos amatos strādāja investīciju bankā *Bear Stearns*, bet pēc atlaišanas izveidoja pats savu uzņēmumu. 

1990. gadu sākumā Epstīns iepazinās ar britu preses magnāta Roberta Maksvela meitu Gilēnu Maksvelu, abi apgrozījās ietekmīgās aprindās un ieguva tādus draugus kā Bils Klintons, Donalds Tramps un britu princis Endrū.
Epstīns un Maksvela izveidoja elitāru sociālo loku un sagādāja saviem klientiem pusaudzes seksuālai izmantošanai.
1998. gadā Epstīns ASV Virdžīnu salās ieɡādājās Mazo Seintdžeimsas salu, kuru apmeklēja Holivudas slavenības, ietekmīgi uzņēmēji un amatpersonas, šādas darbības notika arī viņa īpašumos Manhetenā un Palmbīčā.

2005. gadā policija Palmbīčā sāka izmeklēt Epstīna nodarbošanos, kad kādas jaunietes vecāki policijai ziņoja, ka viņš seksuāli izmantojis viņu 14 gadus veco meitu. Federālās amatpersonas pavisam bija identificējušas 36 līdzīgus upurus, no kuriem daži bija 14 gadus veci, kurus iespējams, Epstīns bija seksuāli izmantojis. Epstīns atzina savu vainu un 2008. gadā Floridas štata tiesa viņu notiesāja par bērna pavedināšanu prostitūcijai. Viņu notiesāja vienīɡi par šo noziegumu pretrunīgi vērtētās vienošanās ietvaros. Viņš pavadīja gandrīz 13 mēnešus apcietinājumā, bet ar atļauju pamest cietumu dienas laikā darba iemeslu dēļ.

Epstīnu atkārtoti arestēja 2019. gada 6. jūlijā, pamatojoties uz federālajām apsūdzībām par nepilngadīgo seksuālo tirdzniecību Floridā un Ņujorkā. Viņš nomira savā cietuma kamerā 2019. gada 10. augustā. Medicīnas ekspertīze konstatēja, ka viņa nāves iemesls bija pašnāvība pakaroties. Epstīna advokāti ir apstrīdējuši spriedumu, un sabiedrībā ir bijušas ievērojamas šaubas par viņa nāves patieso cēloni, kā rezultātā radušās daudzas sazvērestības teorijas. Tā kā Epstīna nāve izslēdza iespēju pret viņu izvirzīt kriminālapsūdzības, tiesnesis 2019. gada 29. augustā noraidīja visas kriminālapsūdzības.
2021. gadā viņa partneri Gilēnu Maksvelu notiesāja par seksuālo tirdzniecību un sazvērestību par palīdzēšanu Epstīnam sagādāt meitenes. Maksvelai izvirzītās apsūdzības attiecās uz notikumiem no 1994. līdz 2004. gadam.

## "Epstīna faili"
2019. gadā Donalds Tramps sociālajā tīklā *[[Twitter]]* dalījās ar dažādām sazvērestības teorijām par Epstīna nāvi, saistot to ar bijušo ASV prezidentu Bilu Klintonu un viņa sievu bijušo valsts sekretāri Hilariju. 2025. ɡada jūlijā Tramps paziņoja, ka ASV ģenerālprokurorei būtu jāatklāj visas tās ziņas, kuras viņa uzskata par ticamām saistībā ar Epstīna lietu. ASV Pārstāvju palātas Uzraudzības komiteja izsauca noklaušināšanai Bilu un Hilariju Klintonus. Tramps aicināja savus atbalstītājus atmest prasības publiskot visus Epstīna lietas materiālus, taču demokrāti kongresā ar daļēju republikāņu atbalstu centās panākt balsojumu par dokumentu publicēšanu. Tramps atzina, ka savulaik viņam bijušas draudzīgas attiecības ar Epstīnu, bet viņu sakari pārtrūkuši jau 2000. gadu sākumā.
Septembrī ASV Pārstāvju palātas Uzraudzības un valdības reformu komitejas demokrātu partijas locekļi publiskoja Epstīnam dāvināto apsveikuma albumu, vēlāk arī e-pastus, kas izraisīja Lielbritānijas vēstnieka ASV Pītera Mandelsona atlaišanu no amata, oktobrī karalis Čārlzs III atņēma savam jaunākajam brālim Endrū visus karaliskos titulus.

Kongresa demokrāti novembrī publicēja vairākus Epstīna e–pastus, bet nedaudz vēlāk republikāņi atbildēja ar vairāk nekā 20 000 lappušu dokumentu publicēšanu no Epstīna lietas. Tramps apgalvoja, ka demokrāti izmanto Epstīna lietu, lai novērstu sabiedrības uzmanību no pašu neveiksmīgās politikas. No publicētajiem dokumentiem izrietēja, ka Epstīns mēģinājis uzņemt sakarus ar Krievijas vēstnieku ASV, lai piegādātu informāciju par Trampu. ASV Kongress 18. novembrī apstiprināja likumprojektu, kas uzdeva Tieslietu ministrijai publicēt Epstīna failus, to atbalstīja 427 deputāti, tikai viens balsoja "pret".

2026. ɡada 30. janvārī ASV Tieslietu ministrija publicēja vairāk nekā trīs miljonus dokumentu no t.s. "Epstīna failiem". Latvijas nosaukums dokumentos bija minēts vairāk nekā 500 reižu, Rīgas — vairāk nekā 800. Igaunijas vārds bija minēts vairāk nekā 200 reižu, turpretī Lietuvas vārds vairāk nekā 1200 reižu, bet Viļņas vārds – vairāk nekā tūkstoti reižu. 
Dokumentos vairāk nekā 1000 reižu bija minēts Vladimirs Putins, Krievija minēta vairāk nekā 5800 reižu, bet Maskava — vairāk nekā 9000 reižu. Garijs Kasparovs pauda uzskatu, ka Epstīns bija nodevis krieviem kompromitējošu informāciju par Donaldu Trampu.
No amata atkāpās Slovākijas premjera Roberta Fico padomnieks nacionālās drošības jautājumos Miroslavs Laičaks. Norvēģijas kroņprincese Mete Mārita atzina, ka viņas plašā saziņa ar Epstīnu no 2011. līdz 2014. gadam bijusi kļūda. Latvijas Valsts prezidents Edgars Rinkēvičs norādīja, ka Latvijas tiesībsargiem būtu jāizpēta Epstīna failu informācija, kur Latvija figurē kā viena no iespējamām nepilngadīgu meiteņu vervēšanas vietām. Polijas premjerministrs Donalds Tusks paziņoja, ka Polija izmeklēs Epstīna iespējamās saites ar Krievijas izlūkdienestiem un to ietekmi uz Poliju.
Latvijas Valsts policija un Tieslietu ministrija aicināja iespējamos cietušos vērsties tiesībsargājošās institūcijās ar iesniegumiem, jo, neskatoties uz to, ka vairākums dokumentu ir datējami ar 2007. gadu, noziegumiem, kas ir saistīti ar nepilngadīgo seksuālu izmantošanu vai cilvēktirdzniecību, noilgums iestājas tikai 20 vai pat 30 gadus pēc tam, kad upuris sasniedzis pilngadības vecumu. 4. februārī Latvijas Valsts policijas Organizētās noziedzības smago un sērijveida noziegumu apkarošanas pārvalde saistībā ar Epstīna lietas materiāliem sāka kriminālprocesu par cilvēktirdzniecību. 

Bils Klintons piekrita sniegt liecības ASV Kongresa uzsāktajā izmeklēšanā, bet noliedza, ka jebkad būtu apmeklējis Epstīna privāto salu, kur notikušas noziedzīgās darbības, lai gan bija ticies ar Epstīnu viņa dzīvoklī Ņujorkā, bet pārtraucis attiecības ar viņu pēc pirmās kriminālapsūdzības kārtas. Savukārt Donalds Tramps, kura vārds Epstīna failos bija pieminēts vairāk nekā 1000 reižu, bija lidojis ar Epstīna privāto lidmašīnu un vairākkārt viesojies viņa īpašumos. Bils Geitss savu saistību ar Epstīna tumšajām izklaidēm noliedza.

## Atsauces

## Ārējās saites